|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | **14ο Πανελλήνιο Συνέδριο Επιληψίας** **1η Ανακοίνωση**  Αξιότιμοι κύριοι,  Με ιδιαίτερη χαρά, σας ανακοινώνουμε τη διεξαγωγή του **14ου Πανελλήνιου Συνεδρίου Επιληψίας** που διοργανώνεται από τον **Πανελλήνιο Επιστημονικό Σύλλογο κατά της Επιληψίας (Π.Ε.Σ.Ε.)**. Το Συνέδριο, το οποίο έχει καταστεί θεσμός, θα λάβει χώρα στη **Θεσσαλονίκη και συγκεκριμένα** στο **Ξενοδοχείο Electra** **Palace**, στις **29 - 31 Μαΐου 2020.** Η επιληψία δεν είναι ασθένεια, είναι μια συχνή εγκεφαλική διαταραχή που αντιμετωπίζεται επιτυχώς περίπου στο 80% των περιπτώσεων. Παρόλα αυτά, αποτελεί ένα σημαντικό κοινωνικό πρόβλημα υγείας. Στο πλαίσιο αυτό, ο Π.Ε.Σ.Ε. μέσα από τις προσπάθειές του, επιδιώκει να συμβάλλει ενεργά στην αναβάθμιση της γνώσης για την επιληψία. Το **14ο Πανελλήνιο Συνέδριο Επιληψίας** έχει στόχο την συνεχιζόμενη εκπαίδευση και την προβολή των νεότερων δεδομένων στην έρευνα και τη διαχείριση ασθενών στον τομέα της επιληψίας. Επιπλέον, μέσω του Συνεδρίου, θα δοθεί η δυνατότητα στους συνέδρους να συναντηθούν και να δικτυωθούν με επιστήμονες από την Ελλάδα και κορυφαίους επιληπτολόγους από το εξωτερικό. Ειδικότερα, η **Οργανωτική Επιτροπή του Συνεδρίου** έχει την τιμή να φιλοξενήσει διακεκριμένους Έλληνες και ξένους επιστήμονες από τον ευρύτερο χώρο της Νευρολογίας, οι οποίοι θα κληθούν να μεταφέρουν τις γνώσεις και την εμπειρία τους μέσα από ενδιαφέρουσες διαλέξεις, ποικιλόμορφα στρογγυλά τραπέζια, αντιπαραθέσεις και παρουσιάσεις περιστατικών, δίνοντας έναυσμα για δημιουργικό διάλογο σε επίκαιρα θέματα.  Στόχος, η συγκρότηση ενός ενδιαφέροντος και υψηλού επιπέδου Επιστημονικού Προγράμματος, μέσω του οποίου οι συμμετέχοντες θα έχουν τη δυνατότητα να ενημερωθούν για τις τελευταίες εξελίξεις σχετικά με την Επιληψία και τα συναφή επιληπτικά σύνδρομα.   |  | | --- | | ***Η ενεργός συμμετοχή σας θα αναδείξει τη δυναμική του Συνεδρίου. Στο πλαίσιο αυτό, σας προσκαλούμε και φέτος να συμμετάσχετε ενεργά στο επιστημονικό πρόγραμμα του συνεδρίου, υποβάλλοντας περιλήψεις επιστημονικών εργασιών*** [***ΕΔΩ***](https://myrtalycongress.us5.list-manage.com/track/click?u=73f33ec5644bc2edd638f7317&id=5a47a2f8ba&e=0e267fcf43) ***(όλες οι πληροφορίες θα είναι άμεσα διαθέσιμες), παρουσιάζοντας το ερευνητικό και κλινικό σας έργο.*** |   Ευελπιστώντας ότι το **14ο** **Πανελλήνιο Συνέδριο Επιληψίας,** θα ανταποκριθεί και φέτος στις προσδοκίες σας.  **Εκ μέρους της Οργανωτικής Επιτροπής**  **Αθανάσιος Κοβάνης** **Πρόεδρος**  **Π.Ε.Σ.Ε.** | | | |
|  |